Λοιπόν.
Να το. Το βλέπω να στάζει.
Πώς λένε το μέλι σου είπαμε;
Υπάρχει μια διαφωνία στο σπίτι προς το παρόν.
Εγώ λέω "Χρυσές Μέλισσες".
Η Βικτόρια θέλει "Το Κολλώδες Πράγμα του DB".
Μπορεί να σε βάλει σε μπελάδες.
-Έλα τώρα. Σοβαρά; -Αμάν.
Έλα, ρε φίλε.
Τι άλλα χόμπι έχεις σαν αυτό;
Τα Lego.
Δεν είναι φοβερό;
Δοκίμασέ το.
-Είναι πολύ καλό. -Ωραίο, έτσι;
"Το Κολλώδες Πράγμα του DB".
Βλέπεις; Αρχίζει να σ' αρέσει.
-Όντως. -Το συνηθίζεις.
Είναι πολύ κολλώδες, όμως.
ΜΠΕΚΑΜ
ΕΠΕΙΣΟΔΙΟ 1 ΤΟ ΣΟΥΤ
ΣΕΖΟΝ 1996-1997
Καλώς ήρθατε στη νέα σεζόν της Αγγλίας.
ΓΟΥΙΜΠΛΕΝΤΟΝ - Μ. ΓΙΟΥΝΑΪΤΕΝΤ ΑΥΓ. 1996
Μια όμορφη μέρα στο Λονδίνο.
Πρώτο ματς της σεζόν.
Με το νούμερο δέκα, ο Ντέιβιντ Μπέκαμ.
Στο θάμβος του ήλιου
και της μεγάλης δημοσιότητας, ετοιμαζόμαστε για την έναρξη.
Ο Κρόιφ έκανε ψηλοκρεμαστή μπαλιά στον τερματοφύλακα.
Κρόιφ.
Θυμάμαι να κοιτάω τον προπονητή.
Αν δοκίμαζες κάτι τέτοιο και δεν έβγαινε,
ο προπονητής θα σ' έτρωγε ζωντανό.
Οπότε...
Κερδίσαμε την μπάλα στη δική μας πλευρά.
Κοίταξα πάνω και σκέφτηκα "Γιατί όχι;"
Ήμασταν πίσω από το τέρμα εκείνη τη μέρα. Έπεσε σιγή.
Μόλις κλότσησε την μπάλα, το έδαφος...
Δεν πίστευες ότι είσαι σε γήπεδο.
Θυμάμαι να τη βλέπω να πηγαίνει αριστερά,
και ξαφνικά να γυρίζει πάλι προς τα μέσα.
Και σκέφτομαι "Μπορεί και να μπει".
Ο Μπέκαμ είδε τον Σάλιβαν εκτός τέρματος!
Είναι πραγματικά απίστευτο!
Από τη μεσαία γραμμή!
Τι εντυπωσιακό γκολ!
Όλο το γήπεδο έχει μείνει κατάπληκτο από θαυμασμό.
Και ο 21χρονος Ντέιβιντ Μπέκαμ πετυχαίνει
ίσως το καλύτερο γκολ όλων των εποχών,
που θα συζητιέται για πολύ καιρό.
Όταν βγήκα από το γήπεδο, μου λέει ο προπονητής
"Μπαίνεις στο λεωφορείο, χωρίς λέξη. Ούτε συνεντεύξεις".
Να σας ρωτήσω; Πρώτον, το γκολ του Μπέκαμ.
Φανταστικό. Εξωπραγματικό.
Δεν έχω δει καλύτερο.
Πρωτοφανές. Από την περιοχή του. Δεν έχει ξαναγίνει.
ΤΑ ΝΕΑ ΤΟΥ BBC
Καλησπέρα σας.
Γκολ από τη μεσαία γραμμή πέτυχε ο Ντέιβιντ Μπέκαμ της Μ. Γιουνάιτεντ.
Δεν είχαμε πρόσβαση στο ίντερνετ και τέτοια.
Τα μαθαίναμε απ' το ραδιόφωνο.
Λέγαμε "Απόψε έχει Match of the Day.
Θα το δούμε".
Τον είχα ακουστά, και τον είχα δει σε αγώνες,
αλλά ήταν η πρώτη φορά που είπα...
ΓΚΟΛ ΤΟΥ ΑΙΩΝΑ
"Ο τύπος είναι διαφορετικός".
Όλοι έλεγαν "Τι γκολ!" "Αλήθεια; Δεν το είδα".
"Τι;" "Δεν το είδα". Ένας βλάκας σηκώθηκε μπροστά μου.
Αλλά αυτή ήταν η αρχή.
Γιατί κανείς δεν το είχε ξανακάνει.
Το προσπάθησε ο Πελέ.
Πελέ.
Ο τερματοφύλακας εκτός τέρματος!
Ντέιβιντ! Εδώ!
Ξέρατε ότι η ζωή του θα άλλαζε μετά από αυτό το γκολ;
Ναι. Αναγκαστικά.
Δεν τον άφηναν σε ησυχία.
Έχει αλλάξει καθόλου;
Όχι, καθόλου. Είναι ακόμα καλό παιδί.
Με κάνει να γελάω.
-Παρακαλώ; -Τσιμπιέστε καθόλου;
-Λέτε "Απίστευτο που συμβαίνει"; -Ναι.
Αναπολώ τα παλιά και σκέφτομαι πώς έγινε στην αρχή.
Είναι υπέροχο.
-Καλημέρα. -Πώς πάει;
Εσύ σκότωσες τα ελάφια;
Όχι εγώ.
Καμία σχέση μ' εμένα.
Ο παππούς ήταν σχολαστικός.
Όλα όσα έγραφαν για μένα, κάθε φωτογραφία στις εφημερίδες.
Κάποιες έχω χρόνια να τις δω.
Να ο μπαμπάς. Ήταν φρόνιμος;
-Σίγουρα είχε πολλά να πει. -Ναι.
Ήμουν μηχανικός αερίου. Δούλευα επτά μέρες τη βδομάδα.
Είχα ένα κόκκινο βαν Toyota.
Δεν ήθελα άλλο χρώμα.
Ο μπαμπάς μου είχε εμμονή με τη Μάντσεστερ Γιουνάιτεντ.
Κάθε Χριστούγεννα έπαιρνα δώρο μια εμφάνιση της Γιουνάιτεντ.
Είχε μεγαλύτερη εμμονή από μένα.
Ήμουν κομμώτρια και μετά έκανα τα παιδιά, οπότε δούλευα απ' το σπίτι.
Δεν είχαμε πολλά λεφτά τότε.
Η μαμά έβαζε τέσσερις πέντε κυρίες κάτω από μεγάλες κάσκες,
κι εγώ έφτιαχνα τσάι και φρυγανιές,
τους σέρβιρα κέικ και τέτοια.
Ποτέ δεν τα πήγα καλά στο σχολείο.
Δεν ήμουν έξυπνος, αν το πιστεύετε. Οποία έκπληξη.
Δεν είχα πολλούς φίλους. Ήμουν κλειστός τύπος.
Από την ώρα που γύριζα απ' το σχολείο μέχρι να κοιμηθώ,
περνούσα την ώρα μου στον κήπο.
Δεν έκανε τίποτα άλλο.
Αν είχε κακοκαιρία, ζωγράφιζε
πάντα κάτι σχετικό με το ποδόσφαιρο.
ΠΑΓΚΟΣΜΙΟ ΚΥΠΕΛΛΟ ΝΤ. ΜΠΕΚΑΜ
Εδώ έπαιζα στους περιφερειακούς.
Κοίτα. Είχες ήδη αυτό το στιλ.
Κλοτσούσα την μπάλα με διαφορετικό τρόπο από ό,τι οι άλλοι.
Στα 30 μέτρα με απόλυτη ακρίβεια.
Του έλεγα "Κάθε φορά που θα πετυχαίνεις το δοκάρι, θα σου δίνω 50 πένες".
Μου κόστιζε μια περιουσία.
Μόνο αυτό ήθελε.
Δεν έβγαινε με φίλους, δεν ξενυχτούσε.
-Πάρτι; Κορίτσια; -Καμία σχέση.
Έβλεπα τους γονείς μου να δουλεύουν
μέχρι τις 11-12 τη νύχτα.
Ήξερα ότι ο μόνος τρόπος να γίνω επαγγελματίας ήταν να δουλέψω σκληρά.
Σας είπε ότι ήμουν εκεί όταν τον ανακάλυψε η ομάδα;
Ένας τύπος που στεκόταν δίπλα μου είπε
"Είμαι κυνηγός ταλέντων της Μαν. Γιουνάιτεντ".
Χτύπησε το τηλέφωνο σε κάποια φάση
και όλοι αναρωτηθήκαμε "Ποιος να είναι τέτοια ώρα;"
Το σήκωσε η μαμά μου
κι έκανε κυριολεκτικά
"Είναι ο σερ Άλεξ Φέργκιουσον".
Γυρίζει η κάμερα.
Να τος. Έτοιμοι; Μια στιγμή.
Δεν είναι αυτός. Να τος, προχωράει.
Στην αρχή νόμιζα ότι ήταν φάρσα.
Δεν μπόρεσα να κοιμηθώ εκείνο το βράδυ.
Ευχαριστούμε πολύ. Σας παραγγείλαμε καφέ.
-Έχετε δύο κάμερες; -Δύο. Ναι.
-Έλπιζα να έχετε τρεις. -Ναι.
Μπορούμε να ξεκινήσουμε.
Ωραία. Πότε προσέξατε τον Ντέιβιντ Μπέκαμ;
Λίγο μετά αφότου ήρθα στην ομάδα.
Το 1986 η Γιουνάιτεντ έχει τη χειρότερη έναρξη σεζόν από τον πόλεμο.
Είναι τέταρτη από το τέλος.
ΕΒΕΡΤΟΝ - Μ. ΓΙΟΥΝΑΪΤΕΝΤ
Η ομάδα δήλωσε ότι θα πλησιάσει τον Άλεξ Φέργκιουσον.
Το πρώτο αυτόγραφο ως Γιουνάιτεντ;
Έχουμε 20 χρόνια χωρίς πρωτάθλημα.
Είναι μια μεγάλη πρόκληση για την ομάδα.
Το θέμα με τον σερ Άλεξ είναι ότι χρειάζεται...
Όπως λέμε εδώ, για να παίξεις, χρειάζεται να έχεις...
-Μπορείτε να πείτε "κότσια". -Ναι. Χρειάζεται κότσια.
Καθώς η Γιουνάιτεντ αντιμετωπίζει έναν κρίσιμο αγώνα
στον δρόμο της για την Πρέμιερ Λιγκ.
Η Μάντσεστερ Γιουνάιτεντ είχε 25 χρόνια να πάρει πρωτάθλημα. Ήταν γελοίο.
Κάθε δευτερόλεπτο μετράει.
Αυτός ήταν ο στόχος.
Στον Πάλιστερ.
Ο Μπρους! Ναι!
Απίστευτο!
Ο Μπράιαν Κιντ και ο Άλεξ Φέργκιουσον πανηγυρίζουν το πρωτάθλημα!
Το πιο αξιοπρόσεκτο σ' αυτόν
ήταν η όρεξή του για επιτυχία.
Αυτή είναι η στιγμή που περίμενε το Ολντ Τράφορντ από το 1967.
Δεν θα μειώσω ταχύτητα. Δεν είναι στη φύση μου.
Αρκεί να έχουν όρεξη. Χωρίς αυτή, δεν πετυχαίνεις.
Ήθελα μια δομή που να δίνει ευκαιρίες στους νέους.
Επέμενα να έρθουν νέοι, να γίνει ένας όμιλος, όχι απλώς μια ομάδα.
Εδώ είμαι με το αφεντικό.
Ήταν όταν τον πρωτογνώρισα.
Έχεις μια φωτογραφία που υπογράφεις με τον Φέργκιουσον.
-Πώς ήταν να υπογράφεις; -Υπέροχο.
Όταν υπέγραφα το χαρτί... Δεν το πίστευα.
ΞΕΡΕΙ ΝΑ ΠΑΙΖΕΙ!
Ήρθε σ' εμάς ως ένα μικρό, αδύνατο αγοράκι.
Αλλά οι δυνατότητές του ήταν προφανείς.
Η δουλειά σου είναι να του δώσεις ώθηση. Να τον κάνεις άντρα.
Εντάξει;
Ο Άλεξ Φέργκιουσον ήταν ένας άνθρωπος που έβλεπα ως πατέρα.
Από τα πιο σημαντικά άτομα στη ζωή μου,
από την ηλικία των 12-13, όταν τον πρωτογνώρισα.
Γυρίζουμε.
Ήταν το πρώτο σου.
Μπαίνει ο νεαρός Μπέκαμ.
Ναι, το πρώτο μου ματς.
Ένας νεαρός μέσος. Ενώ βγαίνει ο Καντσέλσκις.
Κοίτα πόσο νέος, φίλε.
Το ξέρω. Δεκαεφτά.
Ξέρουμε ότι θα τρέξουν πολύ. Ασταμάτητα.
Τρέχει ο Καντονά. Ο Μπουλέντ ρισκάρει.
Μπέκαμ.
Και γκολ!
Είναι 2-0!
Ο Άλεξ Φέργκιουσον καμαρώνει.
Το πρώτο μου γκολ ήταν τέλειο, αλλά χάρηκα που πανηγύρισα με τον Ερίκ.
Κοιτάξτε χαρά στο πρόσωπο του νεαρού.
-Είναι από τις αγαπημένες του αναμνήσεις. -Ναι;
ΕΡΙΚ ΚΑΝΤΟΝΑ ΜΑΝ. ΓΙΟΥΝ. 1992-1997
Πώς ήταν όταν μπήκε η μπάλα στα δίχτυα;
Ήταν ένα όνειρο.
Ποτέ δεν είχα ξανανιώσει έτσι. Ποτέ.
Πάμε. Στιβ, παίρνεις τα παπούτσια;
Αυτά εδώ. Βλέπεις; "Μπεκς".
ΣΕΖΟΝ 1996-1997
Θορυβώδης η ατμόσφαιρα στο Ολντ Τράφορντ.
Μιλάμε για αντίληψη.
Την ικανότητα να προβλέπεις την εξέλιξη.
Μερικές φορές, μιλάνε για ευφυΐα,
ότι οι παίκτες δεν είναι ευφυείς.
Αλλά χρειάζεται αυτού του είδους η ευφυΐα.
Παίζαμε υπέροχο ποδόσφαιρο.
Ντέιβιντ Μπέκαμ. Δεν είναι κακό. Μέσα!
Υπέροχο.
Ερίκ Καντονά.
Δύο, ίσως τρεις.
Να ο Μπέκαμ!
Εκείνη τη σεζόν, όσοι έβλεπαν τον Ντέιβιντ έλεγαν ότι έχει χάρισμα.
Να ο Μπέκαμ.
Άλλο ένα κλασικό από τον νεαρό Ντέιβιντ Μπέκαμ.
ΤΟ ΞΑΝΑΚΑΝΕ!
Σαν καλλιτέχνης μπροστά στον καμβά.
Βάζει την μπάλα οπουδήποτε.
Στον Μπέκαμ!
Κάθε γκολ που βάζει είναι πανέμορφο.
Απίθανο.
Αυτό το συναίσθημα,
αν το εμφιάλωνες, θα γινόσουν εκατομμυριούχος.
Υπήρχαν φορές που σκεφτόμασταν
"Πώς σουτάρει ο Μπεκς! Δεν έχω ξαναδεί κάτι τέτοιο".
Κανείς δεν μπορεί να το κάνει όπως αυτός.
Από εδώ έμπαινες κάθε μέρα;
Ναι. Στο Θέατρο, όπως είναι γνωστό. Το Θέατρο των Ονείρων.
Κούκλος, με ζελέ στα μαλλιά.
Περιποιημένος, στην τρίχα. Όμορφος...
Τον λέγαμε "κούκλο", γιατί ήταν όμορφος.
Τι τελείωμα.
Οι σταρ στο Μάντσεστερ ήταν οι σταρ της μουσικής.
Ήμασταν οι πρώτοι του χωριού. Οι άρχοντες της περιοχής.
Η μουσική σκηνή του Μάντσεστερ, με τη Haçienda,
αφορούσε μουσικούς.
Με τους Stone Roses, τους Happy Mondays, τους Oasis.
Όταν έλαμψε το αστέρι του Μπέκαμ, αυτό άλλαξε εντελώς.
ΜΠΕΚΣ - ΒΑΣΙΛΙΑΣ ΤΩΝ ΚΟΚΝΕΪ
Είδαμε τους ποδοσφαιριστές να γίνονται ροκ σταρ.
Λάτρευα το Μάντσεστερ. Γίνονταν τόσα πολλά.
Στη Haçienda, όπου δεν είχα πάει ποτέ, αλλά...
Ίσως να έχω πάει κάνα δυο φορές, αλλά...
Είχες πάει ποτέ στη Haçienda;
Όχι.
Δεν μου αρέσουν τα κλαμπ.
Δεν έχω πάει ποτέ.
Η μουσική, ο θόρυβος... Για μένα, η έξοδος είναι κάτι κοινωνικό.
Μιλάς με φίλους, περνάς καλά, πίνεις κάτι.
Η ιδέα του κλαμπ με τη μουσική στα αυτιά σου
κι όλον αυτόν τον θόρυβο, δεν είναι για μένα.
-Κασκόλ είναι αυτό; -Όχι. Κουκούλα.
-Αλήθεια; -Παράτα με.
Γκάρι Νέβιλ.
Μπέκαμ.
Καταστρέφαμε ομάδες από αυτήν τη δεξιά πλευρά.
Εκείνος με τη σέντρα του. Εγώ τον υποστήριζα με τρόπο που...
Ήταν σαν συνοδευτικό πιάτο.
Άλλο ένα για τη συλλογή του Μπέκαμ.
Όχι το κυρίως.
Ήμουν η μουστάρδα στο πλάι.
-Ο Γκάρι ήταν ο κος Λογικός. -Μιλούσε πολύ;
Ο Γκαζ; Ο Γκαζ πάντα μιλούσε.
Όλο μιλούσε. Και σπάνια τον ακούγαμε.
Αλλά υπήρχε μια ιδιαίτερη σύνδεση μεταξύ μας.
Τον θεωρείς καλό παίκτη;
Ναι. Θα γίνει ο καλύτερος μέσος της Αγγλίας. Είμαι σίγουρος.
Είναι μοναδικός. Κάνει πράγματα αδύνατα για άλλους παίκτες.
Γκάρι Νέβιλ.
Λειτουργούσα υποτακτικά,
γιατί ήθελα να κάνει ο Ντέιβιντ τα μαγικά του.
Υπέροχη μπαλιά.
Εξασκούνταν στα σουτ. Εγώ, στην επαναφορά.
Μπέκαμ. Δύσκολη μπαλιά, αλλά κοιτάξτε εκτέλεση.
Ήμασταν έτσι στο γήπεδο.
Είχαμε τηλεπάθεια.
Αλλά κι εκτός του γηπέδου, ήξερα τι σκεφτόταν.
Δεν του αρκούσε.
Ήθελε να είναι παραπάνω από ποδοσφαιριστής.
Εκείνη τη σεζόν...
Σε λίγο θα κάνω μια δήλωση.
Ήταν η αρχή της συνεργασίας μου με τις μάρκες.
Επενδύσαμε στην ανάπτυξη μιας σύγχρονης γκάμας προϊόντων
ειδικά σχεδιασμένων για άντρες.
Ήταν η πρώτη φορά που έβγαινα απ' το ποδόσφαιρο.
-Ντέιβιντ! Εδώ! -Ντέιβιντ! Γύρνα εδώ!
Δεν το έκαναν πολλοί ποδοσφαιριστές τότε.
Όρθια η πλάτη.
Αλλά σε πλήρωναν.
Ναι, με πλήρωναν.
Ναι.
Προσπαθώ να φανεί ολόκληρη.
Είναι υπέροχη, όντως.
Πρώτη φορά μπαίνω σε Porsche.
-Ξόδευες τα λεφτά σου. -Ναι.
-Ψώνιζες. -Μ' αρέσουν τα ωραία πράγματα.
Τι κάνω! Ναι.
Μόλις έβγαζα λεφτά, ήμουν σε φάση "Θέλω ωραίο ρολόι".
Λατρεύω τα αυτοκίνητα, τα ρολόγια.
-Το ρολόι σου, τι είναι; - Rolex.
-Ενδιαφέρον. -Ναι, είναι Gucci.
Ντύνεσαι ωραία για τους παπαράτσι.
-Ντέιβιντ, εδώ! -Ντέιβιντ!
Είχα υπογράψει συμβόλαιο με την Adidas...
για 50.000 λίρες.
Και πήγα κι αγόρασα μια BMW M3 για 50.000 λίρες.
Τι ήταν αυτή η εμμονή με τ' αμάξια;
Bentley, Porsche. Ήταν ο πρώτος που...
Ανέβασε τα στάνταρ στο πάρκινγκ.
Έπαιρνε τον μισθό του την Παρασκευή και τον ξόδευε το Σάββατο.
Μετά, περίμενε τον επόμενο μισθό για να πάρει ταιριαστό τζιν.
Αυτός ήταν.
Έβγαζε λεφτά, τα ξόδευε.
Ο Γκάρι κι εγώ κάναμε οικονομίες για μια δύσκολη στιγμή.
Για τη σύνταξη. Κι ο Ντέιβιντ έλεγε "Τι κάνετε;"
Μια μέρα λέει "Αγόρασα ακριβό στιλό"
και αναρωτιόμαστε "Ποιος αγοράζει στιλό;"
Ποιος αγοράζει ακριβό στιλό;
Πουκάμισα, ρούχα, αμάξια, το καταλαβαίνω. Αλλά στιλό;
Πόσα γράμματα παίρνεις;
Δεν ξέρω. Έναν ταχυδρομικό σάκο τη βδομάδα.
Θυμάστε πότε πήρε το πρώτο γράμμα από θαυμαστή;
ΚΑΘ ΦΙΠΣ ΡΕΣΕΨΙΟΝΙΣΤ
Δεν θυμάμαι, ειλικρινά.
Ήταν όλο και περισσότερα
τα γράμματα που του έστελναν οι νεαρές.
Τι έστελναν;
Σου στέλνουν εσώρουχα και τέτοια;
Ναι.
Δεν είναι ωραίο να στέλνεις εσώρουχα σε αγόρι.
Τα έβαζα στην άκρη. Και δεν απαντούσα.
-Πήραν τα μυαλά του αέρα; -Όχι.
Όταν αρχίζεις νέος, όλο σε καλούν σε πάρτι
και πολλά κορίτσια σε βλέπουν ως τον πιο ωραίο.
Έχεις κόσμο γύρω σου, σου δίνουν συμβουλές πού να ξοδέψεις τα λεφτά σου.
Κι εσύ πρέπει να...
μείνεις ψύχραιμος, με τα πόδια στη γη,
ξέροντας ότι πρόκειται για τσίρκο.
Κι ότι δεν το χρειάζεσαι.
Συγκεντρώνεσαι στο παιχνίδι.
Το πιστεύεις όλο αυτό; Έχεις τα πόδια στη γη;
Ναι, βέβαια. Ήταν ωραίο που προχτές ένας φίλος μου
γύρισε και μου είπε τις προάλλες
"Τα έχεις όλα αυτά, και δεν έχεις αλλάξει".
Σίγουρα δεν με άλλαξε.
Άλλαξε, δεν υπάρχει αμφιβολία.
Η προσοχή που συγκέντρωνε από τα ΜΜΕ
και το ότι έγινε σελέμπριτι δεν ήταν αυτό που ήθελα.
Έγινε πιο δύσκολο να τον κρατάω προσγειωμένο.
Εντάξει, Ντέιβιντ. Στο κέντρο. Χαμόγελο.
Ήταν όμορφο αγόρι και πάντα περιποιημένος,
οπότε προσέλκυε τα ΜΜΕ.
Σας ανησυχεί η εικόνα των ποδοσφαιριστών;
Νομίζω πως ναι.
Είναι μια προσωρινή φάση το ότι δέχεται τόση προσοχή.
Από δω, Ντέιβ.
Ελπίζω να περάσει γρήγορα.
Από το κεφάλι και πάνω.
Κράτα τους ώμους προς τα κει.
Έχει ατζέντη τώρα, οπότε...
Δεν ξέρω πώς το χειρίζονται αυτό.
Αλλά ξέρει πού είμαι. Αυτό μετράει.
Ξέρω την ομάδα μου κι ελπίζω να πετύχουμε.
Εντάξει. Αντίο.
Ήθελε να πάρω έναν ατζέντη που ήξερε,
κι εγώ ήθελα να πάρω άλλον.
Τσαντίστηκε πολύ μαζί μου. Εξαγριώθηκε.
Σε σημείο που δεν ήθελε καμία σχέση μαζί μου.
Δεν μου μιλούσε καν.
Δεν ήθελα να εμποδίσει τίποτα το ποδόσφαιρο.
Αλλά ήξερα ότι η καριέρα μου θα τελείωνε κάποια στιγμή
και ήθελα να κάνω καριέρα μετά το ποδόσφαιρο.
Κι αυτό έτρωγε τον προπονητή.
Ήθελε να είμαι ο καλύτερος ποδοσφαιριστής που γινόταν.
Και να παντρευτώ κάποια ντόπια που να μην είναι σούπερ σταρ.
Βλέπαμε τηλεόραση.
Και άρχισε.
Και γυρνάω στον Γκάρι και λέω
"Τη βλέπεις αυτήν; Θα την παντρευτώ".
Κάναμε πλάκα. Αλλά εγώ έλεγα "Θα την παντρευτώ".
Την Posh. Αυτή με το μαύρο φόρεμα.
Οι περισσότεροι έχουν κάνει κάτι παρόμοιο.
"Μ' αρέσει αυτή στην τηλεόραση". Μα δεν την παντρεύονται.
ΜΑΡΤΙΟΣ 1997
Πήγαμε σε έναν αγώνα και μας κάλεσαν στο γήπεδο στο ημίχρονο.
Ευχαριστώ πολύ.
Αλλά όλη η οικογένειά μου είναι οπαδοί της Λίβερπουλ.
Ο Ντέιβιντ έπαιζε με τη Γιουνάιτεντ
και ήταν ένας από τους παίκτες
της ομάδας που δεν συμπαθούσα.
Στα αποδυτήρια, πριν από τον αγώνα, έρχεται ένας παίκτης
και λέει "Ήρθαν δύο Spice Girls" και κάνω "Ποιες;"
Και λένε η Sporty και η Posh.
Και λέω "Τέλεια".
Βικτόρια, θα το ανακοινώσεις;
Λοιπόν. Είναι 3069.
Το 3069. Αν είναι αυτό το εισιτήριό σας...
Μετά, έπαιξα στον αγώνα.
Νέβιλ.
Χρήσιμη σέντρα.
Ο Μπέκαμ! Πανέμορφο!
Δεν γινόταν καλύτερο σουτ.
Ο Γκάρι Νέβιλ αξίζει τα εύσημα.
Δεν μ' αρέσει το ποδόσφαιρο. Καθόλου.
Ούτε τότε ούτε τώρα.
Όλιβ, θέλεις να μπεις κι εσύ; Θα φαίνομαι καλός άνθρωπος.
Θα σε χαϊδεύω πού και πού...
Θέλεις άλλο ένα σκυλί. Να φέρω και τα άλλα δύο.
Είχα δει φωτογραφίες του στα περιοδικά,
και ήταν προφανώς όμορφο αγόρι.
ΒΙΚΤΟΡΙΑ ΜΠΕΚΑΜ ΣΥΖΥΓΟΣ ΝΤΕΪΒΙΝΤ
Αγόρι ήταν. Πόσο ήταν; Αγόρι; Νεαρός;
Στην πραγματικότητα, πήγα στον αγώνα για να...
Όχι για να τον τσεκάρω, απλώς να τον δω.
Όταν τον είδα στο σαλόνι των παικτών,
οι άλλοι ήταν στο μπαρ, αλλά εκείνος μιλούσε στους γονείς του.
Είμαι πολύ κοντά στην οικογένειά μου, και μου άρεσε αυτή η πλευρά του.
Την πρώτη φορά που της μίλησα,
μου άρεσε.
Μου άρεσε, ήταν τόσο απλό.
Προερχόμαστε από οικογένειες σκληρά εργαζομένων ανθρώπων.
Οι γονείς και των δυο μας είναι έτσι.
Είμαστε της εργατικής τάξης.
-Να είσαι ειλικρινής. -Μα είμαι ειλικρινής.
-Είμαι. -Με τι αμάξι σε πήγαινε ο μπαμπάς σχολείο;
-Ο μπαμπάς μου... -Όχι. Μία απάντηση.
-Ο... -Τι αμάξι ήταν;
Δεν είναι απλή απάντηση.
Με τι αμάξι σε πήγαινε ο μπαμπάς στο σχολείο;
-Ανάλογα. -Όχι.
-Το '80 ο μπαμπάς είχε μια Rolls-Royce. -Ευχαριστώ.
Μάλλον πήγα με αεροπλάνο, γιατί έγραψα το νούμερό μου στο εισιτήριο.
Θυμάμαι να του λέω "Μην τολμήσεις να μην πάρεις".
Υπήρχε κάτι που...
Από την αρχή.
Σκέφτηκα "Αυτό είναι. Και θα προχωρήσει γρήγορα".
Δεν ήμουν από αυτές που ενδιαφέρονται για ποδοσφαιριστές
επειδή είναι διάσημοι.
Δεν το λέω αλαζονικά. Ήταν κάτι που ήδη είχα.
Γεια.
Τα συγκροτήματα αγοριών είναι άπειρα.
Γεια.
Οι Spice Girls θα τους δώσουν να καταλάβουν.
Ο στόχος μας ήταν να αποδείξουμε ότι τα κορίτσια είναι καλύτερα.
Πείτε "Girl Power".
Ελάτε, μπορείτε. Πείτε "Girl Power".
Υποθέτω ότι αυτό που δημιουργήσαμε ήταν ένα τέρας κι από τις πέντε μας.
Πηδούσαμε στα τραπέζια... Βασικά εγώ δεν πηδούσα.
Ήμουν λίγο πιο λογική.
Παρουσιαζόμαστε όπως είμαστε.
Δεν ήταν το ίδιο εύκολο για μένα να είμαι τόσο εξωστρεφής.
Ήμουν πάντα ντροπαλή.
Δεν ήμουν η πιο δημοφιλής στο σχολείο.
Βασικά, μου έκαναν μπούλινγκ συχνά.
Και μάλλον θα ήμουν ακόμα έτσι αν δεν είχα γνωρίσει τα κορίτσια.
Είναι η σέξι γκόμενα του γκρουπ.
-Όχι. -Είναι σέξι.
Οι Spice Girls έβγαλαν τον πραγματικό μου εαυτό.
Υπάρχει μόνο μία.
Εγώ είμαι η Scary.
Αυτό μας έκανε να ξεχωρίζουμε. Τονίζαμε την ατομικότητά μας.
Λεγόμαστε Spice Girls επειδή...
Αν δείτε, ντυνόμαστε πολύ διαφορετικά. Και είμαστε πολύ διαφορετικές.
Είμαστε διαφορετικές γεύσεις.
Είμαστε ο εαυτός μας. Δεν χρειαζόμαστε στολή.
Ας φοράνε και οι άντρες φουστάνια.
Να είσαι όπως θέλεις. Άσχετα με το ποιος ή τι είσαι.
Δίνετε μεγάλη έμφαση στην προστασία των παικτών από τον έξω κόσμο.
Ο Μπέκαμ πέτυχε το μοναδικό γκολ.
Πώς τον χειρίζεστε;
Κοιτάξτε, ο Ντέιβιντ είναι...
Η προστασία είναι πάντα διαθέσιμη γι' αυτόν.
Ξέρει πού είμαι.
Ο σερ Άλεξ αγόραζε παίκτες...
όχι μόνο για το ταλέντο, αλλά και για το υπόβαθρό τους.
"Έχεις κοπέλα;"
"Ναι, αφεντικό".
"Πόσο καιρό είστε μαζί;" "Δύο χρόνια". "Έχετε αρραβωνιαστεί;"
"Θα παντρευτούμε το 1990".
Του άρεσε να μας περιμένει κάποιος σπίτι,
γιατί ήθελε να έχουμε σταθερότητα.
Όχι να παρτάρουμε κάθε βράδυ.
Ο σερ Άλεξ είχε σοσιαλιστικές αρχές.
"Μπορεί να είσαι άτομο, αλλά εδώ είμαστε όλοι ίσοι.
Βάζουμε την ομάδα πρώτη".
Αυτό που έχτισε ο σερ Άλεξ ήταν μια ομάδα από Mini-Me.
Το αφεντικό δεν μας άφηνε να φορέσουμε παρά μόνο μαύρα παπούτσια.
Θυμάμαι να φέρνω ένα ζευγάρι λευκά Adidas,
και μου κάνει "Με τίποτα".
Ξέραμε τους κανόνες.
Ήταν ο τρόπος του. Έπρεπε να συμμορφωθούμε.
Αν διαφωνούσες, τελείωνες.
Ο μάνατζέρ μου έλεγε "Προσπάθησε να μείνει κρυφό.
Μη σας φωτογραφίσουν μαζί". Οπότε...
Βρισκόμασταν σε πάρκινγκ. Δεν είναι τόσο κακόγουστο.
Το πρώτο μας φιλί ήταν στην BMW, σ' ένα πάρκινγκ.
Φινετσάτο.
Μιλούσε στο τηλέφωνο με τη Βικτόρια κάθε δευτερόλεπτο.
Μιλούσαν μέχρι τη μία το πρωί.
Ήταν στο μπάνιο με το φως ανοιχτό όλη νύχτα και της μιλούσε.
Και του έλεγα "Τι σκατά λέτε;"
Τι λέγατε;
Δεν ξέρω. Νομίζω...
Δεν το έχεις κάνει ποτέ στην αρχή μιας σχέσης;
Όχι.
"Έλα, ρε φίλε. Σοβαρά; Παίζουμε με τη Λίβερπουλ την Κυριακή".
Καλημέρα από το Άνφιλντ για τον πιο σημαντικό αγώνα
φέτος. Οι δύο γίγαντες του αγγλικού ποδοσφαίρου.
Μια νίκη της Γιουνάιτεντ θα την έφερνε πιο κοντά
στον τέταρτο τίτλο της σε πέντε σεζόν.
Η Βικτόρια έλειπε και μέναμε στο σπίτι του.
Και στις τρεις το πρωί, χτύπησε το τηλέφωνο.
Είχε αγώνα, οπότε απάντησα "Είναι στο κρεβάτι, κοιμάται".
Ήθελε να μιλήσουν.
Ως προστατευτική μαμά, σκέφτηκα
ότι δεν τηλεφωνούν τέτοια ώρα.
Πώς να ξέρεις; Ενήλικες ήταν.
Πρωινή έναρξη.
Υπήρξε κριτική που ένα τόσο σημαντικό ματς
προγραμματίστηκε στις 11:15.
Σημαίνει ότι οι παίκτες έπρεπε να ξυπνήσουν τα ξημερώματα.
Στα πρόσωπα των παικτών
φαίνονται τα νεύρα και η ένταση της μέρας.
Φοβόμασταν ότι θα έχανε όλα όσα είχε πετύχει.
Ξαφνικά το ποδόσφαιρο δεν ήταν η προτεραιότητα.
Εδώ ο Γκάρι Νέβιλ. Με εξαιρετική απόδοση αυτήν τη σεζόν.
Ήξερα σε ποιο σημείο έφτανε για να δει τη Βικτόρια.
Ήταν σαν εθισμένος.
Ήταν λες κι έπρεπε... Οδηγούσε τέσσερις ώρες για 20 λεπτά μαζί της.
Ο Κβάρμε διώχνει. Όχι μακριά. Να ο Μπέκαμ!
Η Λίβερπουλ χαίρεται που δεν ήταν τόσο εύστοχος αυτήν τη φορά.
Πού να μας κοροϊδέψει. Ρωτούσα "Πού ήσουν χτες βράδυ;"
"Πήγα μια βόλτα με το αμάξι". Τι πάει να πει αυτό;
Πάλι ο Μπέκαμ. Και αυτήν τη φορά...
Ξέραμε ότι ο Ντέιβιντ τσάντιζε τον προπονητή.
Πήγαινε στο Λονδίνο κάποιες φορές
που μάλλον δεν έπρεπε.
Ο προπονητής δεν το ανεχόταν.
Μακριά μπαλιά. Γκολ του Μπαρνς!
Αν χάσεις την πειθαρχία, δεν παίζεις στο 100%.
Παίζεις στο 80% ή στο 90%. Και παίρνεις γρήγορα την κάτω βόλτα.
Πολύ γρήγορα.
Σε λίγους μήνες, εξαφανίζεσαι εντελώς.
Ξυπνάς ένα πρωί και λες "Φτου, να πάρει".
Αυτό που ζήτησαν οι οπαδοί της Λίβερπουλ.
Δεν μ' ένοιαζε πότε ή πόσο θα την έβλεπα.
Αν έπρεπε να πάω στο Λονδίνο για να τη δω εφτά λεπτά, πήγαινα.
Δεν είναι ικανοποιημένος με την εξέλιξη ως τώρα.
Αλλά...
Γκάρι Νέβιλ.
Δεν ξέρω πώς το έκανε.
Καντονά. Μπέκαμ. Ωραία εκτέλεση.
Πάλι Καντονά. Ωραία κίνηση από τη Γιουνάιτεντ.
Στο δεύτερο δοκάρι...
Είχε την ικανότητα,
παρόλη την τρέλα στη ζωή του...
Εκτελεί και πάλι ο Μπέκαμ. Φοβερή απόκρουση!
...μία ώρα πριν από το ματς, γύριζε τον διακόπτη.
Μπέκαμ. Κόρνερ από τη Γιουνάιτεντ.
Και γκολ!
Ανεκτίμητο γκολ στον αγώνα δρόμου για τον τίτλο.
Ήταν μέσα. Απέδιδε.
Δεν ξέρω πώς.
Πάλι ο Μπέκαμ. Ο Πάλιστερ στο πρώτο δοκάρι!
Και το ξανάκανε!
Η άμυνα της Λίβερπουλ στα κόρνερ είναι σκέτος εφιάλτης.
Δεν ξέρω πώς το έκανε.
Εγώ δεν μπορούσα. Θα με καταρράκωνε.
Η Γιουνάιτεντ παίρνει τους τρεις βαθμούς στον μεγαλύτερο αγώνα φέτος.
Ήταν η πρώτη φορά που βλέπαμε
τη Βικτόρια και τον Ντέιβιντ ως ζευγάρι.
Ήταν απίστευτο.
Ήταν μάννα εξ ουρανού για μας.
Κάλυπτε τόσες πλευρές. Ποπ μουσική, αθλητισμό.
Και πάντα θυμάμαι, στο Μάντσεστερ,
τον ακολουθούσαν δύο αδέρφια.
Ήταν παντού.
Σε βλέπει.
VDB. Βικτόρια και Ντέιβιντ Μπέκαμ.
Για περίπου τρεις μήνες, το κρατήσαμε κρυφό.
Τους ακολουθούσατε παντού.
Και μετά, της αγόρασα ένα ρολόι Cartier και το φόρεσε.
Και τότε ο κόσμος άρχισε να ενώνει το παζλ.
"ΕΙΝΑΙ ΑΠΛΩΣ ΦΙΛΟΙ"
ΑΠΟΔΕΙΞΗ ΟΤΙ ΕΙΝΑΙ ΕΡΩΤΕΥΜΕΝΟΙ
Ξέρετε. "Posh και Μπεκς".
Εδώ, Ντέιβιντ! Ντέιβιντ, εδώ!
Ο ΜΠΕΚΑΜ ΣΚΟΡΑΡΕΙ ΜΕ ΜΙΑ SPICE ΠΑΡΑΔΕΙΣΕΝΙΟ ΖΕΥΓΑΡΙ
Γνωρίζατε τις Spice Girls;
Και βέβαια. Τις έβαλα σε εξώφυλλο.
Το έκανα επειδή η κόρη μου είχε τέτοια εμμονή μαζί τους,
που σκέφτηκα ότι θα είχαν όλοι.
-Ήσασταν ποδοσφαιρόφιλη; -Με τίποτα.
Όταν έχεις δύο εξίσου χαρισματικά άτομα, διπλασιάζεται ο όγκος.
Ανεβαίνει η θερμοκρασία.
Μπήκε μπροστά η μόδα.
Έπρεπε να μάθουμε μάρκες. Μάθαμε τι τσάντα είχε η Βικτόρια,
τι παπούτσια και γυαλιά φορούσε ο Ντέιβιντ,
τι αμάξι είχε. Έπρεπε να τα μάθουμε.
-Δεν μας το μετέδωσαν. -Καθόλου.
Δεν είχε πολλούς φίλους στο σχολείο. Ούτε εγώ.
Και από εκεί που έψαχνες απεγνωσμένα για έναν φίλο στο σχολείο, τώρα ξαφνικά
σε κυνηγούσαν τον δρόμο.
Ήταν κάτι καινούργιο.
Και να ο Ντέιβιντ Μπέκαμ.
Σφραγίζει το ματς υπέρ της Γιουνάιτεντ.
Η Βικτόρια Άνταμς συμμετέχει στη χαρά.
Είναι απερίγραπτο το πόσο διάσημοι ήταν.
Ήταν ο νέος Κάρολος και η Νταϊάνα.
Δεν ξέρω αν νιώθω άνετα που το λέω, αλλά ήταν σαν βασιλική οικογένεια.
Είναι τη μέρα του θανάτου της Νταϊάνα.
Δεν ένιωθα άνετα με τους φωτογράφους.
Ήταν πολύ επιθετικοί.
Αλλά μου άρεσε να είμαι στον κόσμο της.
Ήταν συναρπαστικό.
Χαίρεσαι όταν ακούς να λένε "Ο Ντέιβιντ!" Έτσι δεν είναι;
Ναι, φυσικά. Ξέρεις... Περπατάς στον δρόμο,
κι ένα παιδάκι κάνει...
Ένα παιδάκι... Είναι ωραίο. Πραγματικά ωραίο.
Νέος Παίκτης της Χρονιάς για το 1997, επάξια, ο Ντέιβιντ Μπέκαμ.
Τραβάς την προσοχή όχι μόνο στις σελίδες με τα αθλητικά,
αλλά και στα εξώφυλλα και παντού.
Σπάνια αγχώνομαι.
Αλλά θυμάμαι που με πήρε
ο προπονητής της Αγγλίας.
Είναι ιδιαίτερο για σένα να παίζεις στην εθνική;
Ναι, έτσι νομίζω. Θα είναι υπέροχη εμπειρία.
Αγαπούσα τη Γιουνάιτεντ,
αλλά το νούμερο ένα πράγμα που πάντα ήθελα πάνω απ' όλα
ήταν να παίξω για την Αγγλία.
Το ονειρευόμουν.
Τον βλέπεις τώρα;
Πόσο σημαντικό είναι να παίξεις για τη χώρα σου;
Ξέρεις όταν σου λένε κάτι και θες να μείνεις ψύχραιμος;
"Ναι, απίστευτο". Αλλά η καρδιά σου πάει με 100 την ώρα.
Ανυπομονείς να το πεις στη γυναίκα σου και σε όλους.
Το να παίζω στο στάδιο της εθνικής, στο Γουέμπλεϊ...
ήταν κάτι πολύ έντονο για μένα.
Ο μπαμπάς μου πάντα μ' έπαιρνε στο Γουέμπλεϊ να δω την Αγγλία.
Αυτό ήταν η παιδική μου ηλικία.
Όταν είδα τον γιο μου να βγαίνει για πρώτη φορά στο Γουέμπλεϊ,
πρέπει να παραδεχτώ ότι δάκρυσα λίγο.
ΑΓΓΛΙΑ - ΜΟΛΔΑΒΙΑ ΠΡΟΚΡΙΜΑΤΙΚΟΙ ΜΟΥΝΤΙΑΛ, ΣΕΠΤΕΜΒΡΙΟΣ 1997
Ένα τηλεφώνημα από τον προπονητή της Αγγλίας
ήταν πάντα σπουδαίο.
Αλλά από τον Γκλεν Χοντλ;
Ήταν ξεχωριστή στιγμή.
Από μικρός, λάτρευα τον Χοντλ.
Είχε λάμψη, ήταν ωραίος, με το μαλλί του.
Πάντα φορούσε πολύ κοντά σορτσάκια.
Είχε ωραία πόδια, βασικά.
Αλλά έπαιζε μπάλα με μοναδικό τρόπο.
Ό,τι έκανε...
ήθελα να το κάνω κι εγώ.
Θυμάμαι ότι ο Χοντλ ήταν να κάνει κάτι εγκαίνια.
Και περιμέναμε για τρεις ώρες με τη φανέλα της Αγγλίας
που έλεγε "Χοντλ" πίσω. Και δεν ήρθε ποτέ.
Ο Γκλεν Χοντλ δεν εμφανίστηκε.
Ο Ντέιβιντ στεναχωρήθηκε.
Το ότι τον έφερα στην πρώτη ομάδα μου και έκανε το ντεμπούτο του
κι έμεινε στην ομάδα, αυτό τα λέει όλα.
Αλλά πρέπει να βρει τον δρόμο του σε διεθνές επίπεδο.
Έχτισε την ομάδα γύρω απ' αυτόν.
ΡΙΟ ΦΕΡΝΤΙΝΑΝΤ ΑΓΓΛΙΑ 1997-2011
Ο Χοντλ είχε απαιτήσεις, γιατί ήξερε πόσο καλός ήταν.
Έβλεπε κάτι από τον εαυτό του.
Η Ρώμη έχει δει πολλές μονομαχίες τόσα χρόνια.
Έχει δει, όμως, ποτέ κάτι τέτοιο;
Ο πιο μεγάλος αγώνας την Αγγλίας εδώ και τέσσερα χρόνια,
για μια θέση στο Μουντιάλ.
Το να πω ότι είχα άγχος είναι λίγο.
Οι φανατικοί ξέρουν το σενάριο για απόψε,
αλλά ας το επαναλάβω.
Η Ιταλία θέλει τη νίκη. Η ισοπαλία αρκεί για την Αγγλία.
Σε αυτήν τη μοναδική βραδιά.
Με 75.000 θεατές...
Λάτρευε να παίζει για την πατρίδα του.
Ήταν πολύ πατριώτης.
Υπάρχει πρόβλημα για τον Ινς, μάλλον έχει κόψιμο στο πρόσωπο.
Δεν είχα παίξει ξανά σε Μουντιάλ. Είναι το όνειρο κάθε παίκτη. Η πίεση...
Μπέκαμ. Φοβερή πάσα.
Σέριγχαμ. Ντέιβιντ Μπέκαμ!
Θα μπορούσε να είναι. Ίσως θα έπρεπε να είναι.
Είμαστε στις καθυστερήσεις. Κόρνερ του Ντέιβιντ Μπέκαμ.
Να ο Κιέζα. Και η Ιταλία με τον Ντελ Πιέρο.
Η Αγγλία προκρίνεται στους τελικούς του Μουντιάλ του 1998.
Και είναι ο χορός της χαράς για τον άνθρωπο που τα ενορχήστρωσε όλα.
-Ο Γκλεν Χοντλ μάς πρόκρινε. -Κατάφεραν τον στόχο.
Για τον Ντέιβιντ ήταν άλλο ένα όνειρο.
Υψώστε τα ποτήρια σας στο σπίτι.
Και έγινε πραγματικότητα.
Αλλά...
Ήμουν σε περιοδεία.
Δεν ήξερα πότε θα τον έβλεπα, κι αυτό ήταν το δύσκολο.
Αλλά έκανε τα πάντα για να περνάει χρόνο μαζί μου.
Μερικές φορές μίσθωνε ένα μικρό αεροπλανάκι, διθέσιο.
Ερχόταν κυριολεκτικά για λίγες ώρες και μετά γύριζε.
Από εδώ. Γυρίστε.
Ο Ντέιβιντ και η Βικτόρια...
Βικτόρια, μας περιγράφεις το δαχτυλίδι;
...ποζάρουν μετά την ανακοίνωση του αρραβώνα.
Λάτρευα τα πάντα στη Βικτόρια.
Δεν ήξερα πόσο δυνατή γυναίκα ήταν.
Και μου άρεσε αυτό.
Δεν ξέρω αν ήταν επειδή ήθελα να με φροντίσει.
Ένιωθες ασφαλής μαζί της;
Ναι. Όντως.
Βρήκαν την αγάπη,
αλλά το να βρουν χρόνο μαζί ίσως είναι δύσκολο.
Εκείνος έχει το βλέμμα στο Μουντιάλ,
ενώ οι Spice Girls ξεκινούν παγκόσμια περιοδεία.
Είναι δυνατή γυναίκα.
Αλλά καμιά φορά είναι σκέτος μπελάς. Όπως το πρωί.
Η ομάδα της Αγγλίας έφτασε σήμερα,
πατώντας σε γαλλικό έδαφος με μπεζ κοστούμια.
"Χωρίς ενδιαφέρον ούτε στιλ".
Έτσι χαρακτήρισαν τα κοστούμια οι ειδικοί.
Ήταν σκατά τα κοστούμια μας. Πολύ χάλια.
Χωρούσαν τρεις στο δικό μου, σαν σάκος ήταν.
Ο Μπέκαμ πάλι ωραίος ήταν.
Έλεγα "Μα ποιος τον βοηθάει;
Του το φέρνουν στα μέτρα του;
Πάει σε ράφτη;
Δείχνει πολύ διαφορετικό πάνω του απ' ό,τι σ' εμένα".
Το Παγκόσμιο Κύπελλο είναι το κορυφαίο θέαμα.
Δεν υπάρχει σύγκριση.
Τα νούμερα τηλεθέασης για την Αγγλία στο Μουντιάλ
ξεπερνούσαν οτιδήποτε άλλο στη χώρα.
Υπολογίζεται ότι θα πουληθούν ένα εκατομμύριο επιπλέον τηλεοράσεις.
Τι άλλο προσελκύει 25 εκατομμύρια ανθρώπους;
Ο βασιλικός γάμος;
Το Asda θα διαθέσει στα ράφια πάνω από χίλιους τόνους μπίρα επιπλέον.
Η εταιρεία συμβούλων σχέσεων Relate
λέει ότι αν η σχέση σας είναι ήδη κλονισμένη,
το Μουντιάλ του '98 θα την αποτελειώσει.
Τίποτα δεν δημιουργεί τη συλλογική αφηγηματική ενέργεια του Μουντιάλ.
Είναι ό,τι πιο σημαντικό στη ζωή.
Θεωρώ ότι υπάρχουν κι άλλα σημαντικά...
Τζούλια, δεν υπάρχει τίποτα πιο ενδιαφέρον από το Μουντιάλ.
Ούτε καν το κουτούπωμα.
-Υπάρχουν κάποια πράγματα. -Συγγνώμη!
Αγγλία!
Είναι η στιγμή που γεννιέται η ιδέα της αγγλικότητας γύρω από την ομάδα.
Ο κόσμος μιλάει για τη "χρυσή γενιά" Άγγλων ποδοσφαιριστών,
κάτι που αποτελεί μεγάλο βάρος για τους παίκτες.
Αγγλία!
Αν η Αγγλία έχει οποιαδήποτε επιτυχία σε ένα τουρνουά,
δεν υπάρχει χώρα που να ενώνεται περισσότερο.
Η ΑΓΓΛΙΑ ΠΡΟΣΔΟΚΑ
Στο προπονητικό κέντρο,
όλοι οι άλλοι παίκτες είχαν τις γυναίκες ή τις φίλες τους.
Αλλά η Βικτόρια είχε παγκόσμια περιοδεία με τα κορίτσια,
οπότε δεν είχα χρόνο μαζί της.
Ρώτησα τον Γκλεν Χοντλ "Μπορώ να τη δω πριν ξεκινήσει το τουρνουά;
Έχω να την δω εφτά ή οκτώ εβδομάδες".
Νομίζω ότι είπε ναι. Νομίζω ότι... Όχι.
Και μου λέει "Μπαμπά είμαι στις εφημερίδες".
"Τι έγινε πάλι;"
Και λέει "Μπαμπά, φόρεσα σαρόνγκ".
"Τι διάολο είναι το σαρόνγκ;"
Οπότε, τρέχω να πάρω την εφημερίδα.
Την κοιτάω και σκέφτομαι "Αμάν".
Τον παίρνω και του λέω "Να σου πω κάτι;
Μ' αρέσει. Δείχνεις κομψός".
Και σκέφτομαι "Δεν πρόκειται να πάει καλά αυτό. Με τίποτα".
-Εδώ, Ντέιβιντ! -Χαιρέτα!
"Ο Μπέκαμ με κυριλέ ράσο" λέει εδώ. Βασικά, φούστα είναι.
Ήταν στο πρωτοσέλιδο
της χειρότερης παλιοφυλλάδας που υπήρχε τότε.
Τους έδινε τροφή για σχόλια.
Έχεις επαφή με την αρραβωνιαστικιά σου;
Σου έδινε η Βικτόρια αυτοπεποίθηση εκτός γηπέδου;
Ναι.
Και τη χρειαζόμουν τότε.
Λοιπόν, τι έχεις να πεις τελικά για το σαρόνγκ; Ή το βαρέθηκες ήδη;
Δεν έχετε δει τίποτα ακόμα.
Υπάρχουν κι άλλα;
Ίσως.
Για τον λαιμό.
Θα βάλω την μπάλα πιο ψηλά.
Ο Μπέκαμ έχει πολλά να αντιμετωπίσει.
-Πώς τα πάει; -Είναι εν μέρει το πρόβλημά του.
Δεν είναι συγκεντρωμένος στο τουρνουά.
Ούτε στο ποδόσφαιρο.
Βγήκε και είπε ότι το μυαλό μου δεν ήταν στο τουρνουά
και ότι ανησυχούσε.
Το ποδόσφαιρο πρέπει να παραμείνει πρώτο.
Τι λένε οι εφημερίδες; Δεν τις διαβάζουμε. Καλά ή άσχημα;
Το σχόλιό του για τον Ντέιβιντ ήταν μια δημόσια... εξόντωση.
Τα ταμπλόιντ του επιτέθηκαν.
Ο Γκλεν δημιούργησε ένα απόλυτο χάος,
δημόσια, για τον Ντέιβιντ και όλη τη χώρα.
Είσαι συμπαίκτης και φίλος του Ντέιβιντ Μπέκαμ.
Είναι στο προσκήνιο συνέχεια.
Συμπάσχεις για όσα περνάει;
Ναι, υποθέτω. Δεν νομίζω ότι επηρεάζει τον Ντέιβιντ.
Με διέλυσε. Ειδικά το να αμφισβητεί κάποιος...
Με αμφισβητούσε ως παίκτη.
ΑΓΓΛΙΑ - ΤΥΝΗΣΙΑ ΜΟΥΝΤΙΑΛ 1998
Αμφισβητούσε την προσωπικότητά μου, τον επαγγελματισμό μου.
Και άρχισαν οι ερωτήσεις.
"Αξίζει να είναι στο τουρνουά; Με θέση στην ομάδα;"
Και τότε... μ' έβαλε στον πάγκο.
Ο Μπέκαμ, ο μόνος που συμμετείχε σε όλους τους προκριματικούς,
είπε ότι ήταν βαρύ πλήγμα.
Μείναμε όλοι έκπληκτοι.
Ήταν σοκ.
Ρωτούσαμε "Γιατί να μην παίξει;
Πρέπει να είναι στην ομάδα. Είναι τρελό".
Πιστεύεις ότι υπήρχε λόγος που έμεινες εκτός;
Δεν νομίζω να υπάρχει.
Ο προπονητής ανακοίνωσε την ομάδα
και μετά... Αυτό ήταν, ουσιαστικά.
Οπότε, δεν μπορώ να πω πολλά.
Το έχεις αποδεχτεί;
Όχι. Πάλι θα ήθελα να παίξω.
Απεγνωσμένα.
Από τον προπονητή εξαρτάται, όμως.
Ο Ντέιβιντ ήταν χάλια. Πολύ χάλια.
Είχε κατάθλιψη.
Ήθελε να πάει σπίτι.
Ήθελε να επιστρέψει.
Δεν ήθελε να είναι εκεί.
Ήταν συγκεντρωμένος;
Ήταν.
Περνούσε δύσκολα όταν ήταν μακριά από τη Βικτόρια για πολύ.
Περνούσε δύσκολα. Πρέπει να το παραδεχτεί.
Παρόλο που μου φέρθηκε όπως μου φέρθηκε ο Χοντλ,
πάλι ήθελα να είμαι εκεί.
Είναι το μεγαλύτερο πλήγμα στην καριέρα του.
Το πώς θα αντιδράσει θα είναι σημαντικό.
Έβγαλα ένα κασετόφωνο και μια τσάντα με μπάλες. Το έβαλα να παίζει,
κι άρχισα να ρίχνω σουτ, το ένα μετά το άλλο.
Ο Γκάρι Νέβιλ πιστεύει ότι ο Μπέκαμ έχει τη δύναμη.
Δοκιμάζεται ο χαρακτήρας του, που είναι υπέροχος.
Καλησπέρα.
Υπάρχει μεγάλη αίσθηση προσδοκίας σήμερα.
Χωρίς τον Μπέκαμ;
Όχι.
Η Αγγλία πρέπει να ανεβάσει ρυθμό.
Ο Άνταμς δυσκολεύεται. Να ο Μολντοβάν!
Και η Αγγλία μένει πίσω!
Ετοιμάζεται να μπει ο Μπέκαμ.
Πρέπει να συγκεντρωθεί τώρα.
Είπε ότι δεν ήταν συγκεντρωμένος.
Ο Μπέκαμ την κυνηγάει και φτάνει πρώτος.
Ωραίο παίξιμο.
Σε Παγκόσμιο Κύπελλο.
Ό,τι έχει κάνει μέχρι τώρα ο Μπέκαμ ήταν πολύ θετικό.
Μπα. Αλλά έτσι είναι ο Χοντλ.
Υπέροχο κοντρόλ από Μπέκαμ. Τώρα, θέλει μια καλή πάσα.
Ο Γκλεν Χοντλ είπε ότι είχε αλλού το μυαλό του.
Ο Μπέκαμ κυνηγάει! Αυτό μπορεί να είναι πρόβλημα.
Τον έβαλα στο στόχαστρο.
Με νευρίασε.
Ο Μπέκαμ. Ψηλοκρεμαστή μπαλιά.
Ο Σίρερ την επιστρέφει διαγώνια.
Και η Αγγλία ισοφαρίζει!
Κοιτάξτε τη χαρά των οπαδών της Αγγλίας.
Λοιπόν, 40.000 άνθρωποι δεν κάνουν λάθος. Φωνάζουν για να μπει.
H μη επιλογή του Μπέκαμ συνεχίζει να προκαλεί αντιδράσεις.
ΓΙΑΤΙ ΕΚΟΨΕΣ ΤΟΝ ΜΠΕΚΑΜ;
Με θλίβει που και οι τρεις ερωτήσεις
είναι άσχετες με τον αυριανό αγώνα. Απογοητεύομαι.
Ο πρωθυπουργός απέφυγε σοφά τη διαμάχη.
Κάποιες αποφάσεις είναι δικές μου
και κάποιες του Γκλεν Χοντλ. Αυτός πρέπει να τις πάρει.
ΠΕΡΙΜΕΝΕΙ ΤΟΝ ΜΠΕΚΑΜ!
ΡΟΥΜΑΝΙΑ 6 - ΑΓΓΛΙΑ 3, ΚΟΛΟΜΒΙΑ 3 - ΤΥΝΗΣΙΑ 0
Να οι άντρες που κουβαλούν την ευθύνη της πρόκρισης
στον επόμενο γύρο του Μουντιάλ.
Γκάρι Νέβιλ!
Θα είναι δύο ώρες με ένταση.
Με το νούμερο επτά, ο Ντέιβιντ Μπέκαμ!
Έβλεπες ότι ήθελε την ευθύνη.
Ήθελε να βασίζεται σ' αυτόν η ομάδα.
Βήμα μπροστά ο Ντέιβιντ Μπέκαμ.
Εκτελεί ο Μπέκαμ.
Φοβερό!
Γκολ για άλμπουμ.
Εξαιρετικός ο Μπέκαμ. Εξαιρετικό χτύπημα φάουλ.
Ασταμάτητος!
Αν χάσουν, του έχω κλείσει εισιτήρια
για Κυριακή και Δευτέρα να έρθει και να περάσουμε 15 μέρες μαζί.
Αν κερδίσουν, δεν θα μπορεί να έρθει για δύο βδομάδες.
Αυτό ήταν!
-Περάσαμε! -Μπράβο, Ντέιβιντ!
Μπράβο, μωρό μου! Όχι, ήταν απίστευτο. Πολύ καλό.
Όλοι εδώ το βλέπαμε.
Όχι, ήσουν πολύ ωραίος. Αλλά οι ρίζες σου θέλουν βάψιμο.
ΣΤΗ ΒΙΚΤΟΡΙΑ, ΜΟΥ ΛΕΙΠΕΙΣ ΜΕ ΑΓΑΠΗ, ΝΤΕΪΒΙΝΤ
Όχι, ήσουν πολύ καλός. Σε καμάρωσα.
Πίσω στην αναμέτρηση της Αγγλίας με την Αργεντινή.
Οι ομάδες θα βγουν στο Σεντ Ετιέν σε μιάμιση ώρα περίπου.
Αργεντινή!
Οι οπαδοί της Αγγλίας ετοιμάζονται για τον μεγαλύτερο αγώνα του Μουντιάλ.
Ντέιβιντ, πες μας για τον αποκλεισμό του Πολ.
Η γαλλική αστυνομία φρουρούσε τον χώρο.
Σκοπευτές επίσης.
Οπαδοί από όλο τον κόσμο είναι εδώ για ένα κλασικό παιχνίδι.
Ένα παιχνίδι γεμάτο ιστορία.
Γεννήθηκα στο Λονδίνο κι έζησα εφτά χρόνια στο Μπουένος Άιρες.
Κάτι που μπορώ να πω με απόλυτη πεποίθηση
είναι ότι δεν υπάρχει διεθνής αντιπαλότητα μεγαλύτερη
από αυτή μεταξύ Αγγλίας και Αργεντινής,
όπου υπάρχει σχεδόν αιματηρή αντιπαλότητα,
ειδικά από την Αργεντινή.
Οι Άγγλοι μάς έκλεψαν τα Νησιά Φόκλαντ.
Οι Άγγλοι είναι "πειρατές".
Και συσσωρεύεται όλη αυτή η ιστορία, η πικρία
και ενίοτε το μίσος. Και φτάνουμε...
Στον Μαραντόνα.
Ήμουν στο στάδιο του Μεξικού, τέσσερα χρόνια μετά τον πόλεμο...
Άλλο επίπεδο.
...όταν ήταν αντίπαλες στον προημιτελικό του Μουντιάλ.
Άλλο επίπεδο!
Είδα, όπως και οι 120.000 θεατές εκεί...
Ο Μαραντόνα ξεφεύγει από τον Χοντλ.
...το διάσημο γκολ, το "Χέρι του Θεού".
Μαραντόνα!
Όταν ο Μαραντόνα έπιασε την μπάλα με το χέρι,
το είδαν όλοι εκτός από τον διαιτητή.
Για το χέρι παραπονιούνται οι παίκτες της Αγγλίας;
Στην Αργεντινή, η νίκη πανηγυρίστηκε ως εκδίκηση
για τα Φόκλαντ τέσσερα χρόνια πριν.
Η κατάσταση ήταν εκρηκτική.
Θα τους ενθαρρύνετε να μιμηθούν τον Μαραντόνα και να κλέψουν,
για να νικήσουν την Αγγλία;
Οι δρόμοι της Αγγλίας ήταν τελείως έρημοι απόψε,
με μεγάλο μέρος της χώρας μπροστά σε μια τηλεόραση, κάπου, κάπως.
Στα πρακτορεία, έχουν ήδη στοιχηματιστεί 200.000 λίρες
στη νίκη της Αγγλίας.
Θα δείτε τον αγώνα απόψε;
Θα υποστηρίξετε την Αγγλία;
Νομίζω ότι πρέπει.
Ήμουν στο Μπρούκλιν.
Είπα στον Ντέιβιντ το βράδυ πριν από τον αγώνα...
Τον αγώνα... Τον αγώνα.
Πριν από τον αγώνα...
με πήρε και μου είπε
"Έκανα τεστ και είμαι έγκυος".
Οπότε το έμαθα τότε.
Ήταν πολύ χαρούμενος. Και οι δυο μας.
Και δεν υπήρχε αμφιβολία στο μυαλό μου μήπως δεν έπρεπε να του το πω.
Ήταν αυτό που θέλαμε.
Πετούσε απ' τη χαρά του.
Του το είπες πριν από τον σπουδαιότερο αγώνα της ζωής του;
Ναι.
Ήσουν ενθουσιασμένη; Θεώρησες ότι θα τον βοηθούσε;
Μάλλον...
Δεν ξέρω.
Πάμε!
Όταν το έμαθες, δεν ήθελες να φύγεις και να πας στη Βικτόρια;
-Αυτό ήθελα. -Αλλά δεν μπορούσες;
Δεν μπορούσα. Σε τέτοιο τουρνουά...
Κοιτάζοντας τους παίκτες μας, σκεφτόμουν...
"Θα κερδίσουμε το Μουντιάλ".
Είχαμε ό,τι χρειαζόμασταν.
Πάμε!
Και μετά...
Το συναίσθημα είναι ανεξέλεγκτο, έτσι πιστεύω.
Ανεξέλεγκτο.
Σε περίπτωση ληστείας, λες, πριν σε κλέψουν,
"Θα κυνηγήσω τον κλέφτη".
Αλλά όταν σε κλέβει πραγματικά,
δεν ξέρεις πώς θα αντιδράσεις.
Ο καθένας αντιδρά διαφορετικά.
Ο Ντέιβιντ ήταν πολύπλοκος παίκτης. Ήταν νέος.
Τότε, το να αντιμετωπίσεις έναν παίκτη όπως ο Ντέιβιντ...
ΝΤΙΕΓΚΟ ΣΙΜΕΟΝΕ ΑΡΓΕΝΤΙΝΗ, 1988-2002
...ήταν πρόκληση.
Ο Μπέκαμ φτάνει επιτέλους στη σκηνή του Παγκοσμίου Κυπέλλου.
Και τι άφιξη.
Ήταν όμορφος.
Κι εμείς... όχι τόσο.
Αυτό δημιουργούσε μια αντιπαλότητα, ήταν πρόκληση.
Ο διαιτητής έχει σπουδαία δουλειά απόψε.
Ο Μπέκαμ την κρατάει μέσα. Μπράβο του.
Κι όταν αρχίζει το παιχνίδι...
Κοιτάξτε τον χώρο που έχει ο Μπέκαμ.
Έχει μία ή δύο επιλογές τώρα, όπως τον Άντερτον απ' την άλλη.
Κακή πάσα εκεί.
Ένα σωρό σενάρια γυρίζουν στο μυαλό σου.
"Κι αν μείνουμε πίσω στο σκορ;"
Βερόν, τι δυνατός παίκτης.
Ο Λόπεζ παραλίγο να ξεφύγει, αλλά ο Ινς διακρίνει τον κίνδυνο
και βρίσκει τον Μπέκαμ. Κι αυτός, στον Όουεν.
Ο Όουεν στο μπάσιμο. Θα τους ανησυχήσει πάλι.
Φοβερό μπάσιμο από τον Όουεν. Ίσως το τελειώσει.
Υπέροχο γκολ!
Ναι!
Αλλά έχουμε ακόμα πολύ δρόμο.
Το ποδόσφαιρο είναι παιχνίδι εξαπάτησης.
Υπάρχει αναταραχή εδώ τώρα.
Νιώθαμε ότι η Αγγλία έλεγχε τον αγώνα.
Η Αργεντινή κερδίζει φάουλ κοντά στην περιοχή των πέναλτι.
Πέντε στο τείχος για την Αγγλία, συν έναν Αργεντινό.
Εκτελεί ο Βερόν. Πάσα στον Ζανέτι. Φοβερό γκολ!
Τι εκτέλεση φάουλ!
Δεν αρκεί να παίζεις με την μπάλα. Πρέπει να ελέγχεις το συναίσθημα.
Όχι πανικός.
Ψυχραιμία.
Μπαίνει ο Μπέκαμ πάλι.
Ίσως ξεσηκώσει κι άλλο την Αγγλία.
Σ' αυτόν τον χώρο με τον κόσμο, τις φωνές, το άγχος για τη νίκη.
Εδώ είναι η φάση.
Τον ενοχλούσα για να δω αν θ' αντιδράσει.
Η πάσα του Άντερτον στον Όουεν δεν ήταν αυτό που χρειαζόταν.
Ούτε κι αυτή η πρόκληση.
Και ο Μπέκαμ... Αν ο Μπέκαμ κατά λάθος...
χτύπησε τον Σιμεόνε...
Νομίζω θα εμφανιστεί κίτρινη κάρτα
και ίσως είναι για τον Ντέιβιντ Μπέκαμ.
Βγάζει άλλη μια κάρτα για τον Μπέκαμ. Είναι κόκκινη κάρτα!
Όχι.
Οπότε, ο Μπέκαμ είναι εκτός παιχνιδιού.
Ήταν ένα δευτερόλεπτο.
Πήρε αντίποινα.
Ήθελα ν' αρπάξω τον Σιμεόνε και να του δώσω μια μπουνιά.
Ήταν αξιολύπητο. Υποτίθεται ότι είναι σκληρός άντρας.
Παίζει μέσος εναντίον μου.
Ακριβώς μπροστά στον διαιτητή.
Ήταν απαίσιο.
Ο κόσμος φώναζε.
Ακουγόταν η επίθεση των οπαδών.
Μια παρόρμηση με μεγάλο κόστος.
Με τον Μπέκαμ εκτός,
η ζυγαριά γέρνει εναντίον της Αγγλίας και υπέρ της Αργεντινής.
Η Αγγλία έχει παίξει 74 λεπτά με δέκα παίκτες.
Το ματς τελειώνει, και μένει η διαδικασία των πέναλτι,
ένα δράμα που θα εκτυλιχτεί εδώ στο Σεντ Ετιέν.
Αλλά τα πέναλτι... Είχαν την ευκαιρία να κερδίσουν στα πέναλτι.
-Ο κόσμος το ξεχνάει αυτό. -Το ξεχνούν.
Είναι συγκλονιστικές στιγμές.
Όσο καιρό κι αν είσαι στο παιχνίδι,
υπάρχουν στιγμές ύψιστης έντασης.
Και σκοράρει.
Αν είχε μείνει, θα είχαν κερδίσει;
Κανείς δεν ξέρει.
Και την έσωσε.
Σουτ του Αγιάλα.
Είναι όπως τα περισσότερα πράγματα.
Δεν το ξέρεις.
Αν αποτύχει, η Αγγλία είναι εκτός.
Δεν το βάζει!
Όχι!
Η Αργεντινή περνάει, και η Αγγλία μένει εκτός!
-Τι σκληρός τρόπος να μένεις εκτός. -Απίστευτο, Γκάρι. Απλώς...
Οι παίκτες τα έδωσαν όλα.
Μια στιγμή τρέλας του Μπέκαμ σας κόστισε το ματς.
Όντως. Μας κόστισε ακριβά.
Είμαστε τελείως συντετριμμένοι απόψε.
Όταν είδα τη συνέντευξη του Γκλεν Χοντλ σκέφτηκα "Όχι. Τι έκανες;"
Το έκανε να φαίνεται σαν να έφταιγε ο Ντέιβιντ.
Και ξέρετε... Είχαμε συνηθίσει σε προπονητή που...
Ο Άλεξ Φέργκιουσον δεν μιλούσε έτσι.
Είναι πικρό το ποτήρι πάλι.
Είμαστε συντετριμμένοι απόψε, αλλά και περήφανοι ταυτόχρονα.
Αλλά ήταν η αποβολή που κόστισε.
Φυσικά. Δεν το αρνούμαι.
Τον κατηγορούσαν μετά από αυτό.
Η άσκοπη και απερίσκεπτη κόκκινη κάρτα του Μπέκαμ.
Είναι τραγικό. Ο Μπέκαμ ήταν ο ήρωας εναντίον της Κολομβίας,
κι έκανε μια ανόητη παράβαση τώρα,
που θα τη μετανιώνει για πολύ.
Δεν το καταλαβαίνω. Δεν καταλαβαίνω τι έκανε.
Βγήκα μπροστά στα ΜΜΕ.
Ήταν σαν γύρος θανάτου. Όλες οι ερωτήσεις ήταν για τον Ντέιβιντ.
Ήταν όλοι επιθετικοί και πιεστικοί.
Ήθελαν αίμα.
Και θυμάμαι στο λεωφορείο να σκέφτομαι "Αυτό θα είναι κακό για σένα".
Θυμάμαι αυτήν τη σκέψη.
"Δεν μπορώ να σταματήσω αυτό που θα έρθει".
-Ήταν μια στιγμή απόλυτης τρέλας. -Ένα πολύ ανόητο αγόρι.
Αν τον βάζαμε να φορέσει σαρόνγκ, δεν θα σήκωνε τόσο ψηλά το πόδι.
Ο Γκλεν Χοντλ έχει δικαιωθεί.
Να μην ξαναφορέσει τη φανέλα.
Να τον λέμε "Χαζό Spice" από δω και πέρα.
Οι ελπίδες ενός έθνους βασίστηκαν σ' αυτό το περιστατικό.
Απογοήτευσε το έθνος. Ήταν η απόλυτη ντροπή.
Υποτιτλισμός: Σταυρούλα Σοκόλη